पुराने जमाने में अक्‍सर लोग त्‍वचा को निखारने के लिये बेसन का उपयोग किया करते थे। यह पूरी तरह से नेचुरल होता है और मिलावट रहित भी। यदि आपकी त्‍वचा पर पिंपल आदि होते हैं तो बेसन का उपयोग बहुत लाभकारी होगा। गर्मी के दिनों में तेज धूप की वजह से त्‍वचा झुलस सी जाती है, तो ऐसे में उसे ठंडा करने के लिये बेसन और दही का पैक तैयार करें। इससे त्‍वचा को राहत मिलेगी और सन टैनिंग भी मिटेगी। हल्‍दी और बेसन के फेसमास्‍क को लगाने से काली पडी़ त्‍वचा में निखार आ जाता है और उसका रंग साफ हो जाता है। हल्‍दी प्राकृतिक रूप से त्‍वचा को गोरा बनाती है।